# Imanol Alguacil Barrenetxea

Imanol Alguacil Barrenetxea (Orio, 4 de juliol de 1971) és un exfutbolista basc, que ocupava la posició de migcampista. Posteriorment ha fet d'entrenador de futbol, i actualment entrena la Reial Societat

## Trajectòria
### Com a jugador

Sorgit del planter de la Reial Societat, aplega al primer equip la temporada 90/91, en la qual juga un partit. A l'any següent es consolida en el conjunt donostiarra i apareix fins a 23 partits, que creixerien fins a 30 a la campanya 92/93.
A partir de la temporada 93/94, però, l'aportació d'Imanol comença a decréixer. Tot i que encara jugaria 20 partits la temporada 94/95, els seus darrers anys a la Reial Societat no passarien dels deu partits per any. Finalment, a l'estiu de 1998 deixa l'equip basc i fitxa pel Vila-real CF.
L'equip valencià acabava de pujar per primer cop a la màxima categoria, i tot i que buscava jugadors amb experiència, Imanol no va entrar en els plans del tècnic, i només juga 8 partits. L'equip baixa a Segona, i ací el basc recupera minuts, que ajudarien a un ràpid retorn a Primera.
Però, no tíndria continuïtat, i a l'estiu del 2000 recala al Real Jaén, amb qui jugaria 30 partits, la majoria de suplent. La temporada 01/02 fitxa pel Cartagonova, de Segona B. Es retiraria a l'any següent, quan militava al Burgos CF.

### Com a entrenador

El 26 de juliol de 2011, Imanol va retornar al seu primer club, la Real Sociedad, per fer d'entrenador del juvenil. El 17 de juny de 2013 fou nomenat segon entrenador d'Asier Santana a l'equip B, i també es va fer càrrec, amb Santana, del primer equip el novembre de 2014 després de la destitució de Jagoba Arrasate.
Després de l'arribada de David Moyes el novembre de 2014, Imanol va ser inclòs a l'equip tècnic de la primera plantilla, tot i que més tard aquell mateix mes fou nomenat entrenador del B.
El 19 de març de 2018, va substituir el destituït Eusebio Sacristán al capdavant del primer equip fins al final de la temporada. Aquell estiu, Imanol va retornar al B, mentre Asier Garitano agafava el primer equip, tot i que el desembre del mateix any, Garitano fou cessat després d'una sèrie de mals resultats i Imanol va tornar a ser nomenat entrenador del primer equip.

## Palmarès
### Reial Societat

* 1 Copa del Rei: 2019-20

## Referències

* ↑ Los juveniles se ponen en marcha (The juveniles get going); Real Sociedad, 26 juliol 2011 (castellà)
* ↑ Comunicado oficial: Asier Santana, nuevo entrenador del Sanse; Real Sociedad, 17 juny 2013 (castellà)
* ↑ Asier Santana e Imanol Alguacil dirigirán al equipo el domingo en Anoeta; Real Sociedad, 5 novembre 2014 (castellà)
* ↑ El staff técnico de David Moyes (David Moyes' technical staff); Real Sociedad, 13 novembre 2014 (castellà)
* ↑ Billy McKinlay se incorpora al staff técnico del primer equipo (Billy McKinlay joins the first team technical staff); Real Sociedad, 28 novembre 2014 (castellà)
* ↑ First team's technical staff; Real Sociedad, 19 març 2018
* ↑ «Real hire Asier Garitano». Reial Societat, 24-05-2018.
* ↑ «Real Sociedad fires coach Garitano and appoints Alguacil». Associated Press, 26-12-2018.
* ↑ «https://www.farodevigo.es/deportes/2018/12/27/real-sociedad-destituye-garitano/2023175.html». El Faro de Vigo, 27-12-2018 [Consulta: 27 desembre 2018].

## Enllaços externs

* Fitxa d'Imanol a bdfutbol
* Imanol Alguacil Barrenetxea Fitxa com a entrenador a BDFutbol